เป็นการไปญี่ปุ่นครั้งแรก รู้สึกโชคดีมากๆที่ได้ไปพักที่บ้านคุณมาซารุ บ้านพักสะอาด สะดวก สบาย การเดินทางเข้าเมืองก็ง่ายมากถึงแม้จะอยู่ห่างจากตัวเมืองมาสักหน่อย แต่ก็ไม่ได้ลำบากเลย คุณมาซารุ พี่ดาว และคุณย่า ให้การต้อนรับอย่างอบอุ่นมากๆ ทำให้รู้สึกว่าการมาเที่ยวญี่ปุ่นในครั้งนี้ เหมือนได้มาเที่ยวพักผ่อนบ้านญาติเลย
และถึงแม้ว่าจะเป็นการมาญี่ปุ่นครั้งแรก มีความกังวลกับการขึ้นรถไฟไปยังที่ต่างๆในตอนแรก แต่พอได้ฟังคุณมาซารุอธิบายและให้คำแนะนำ ก็ทำให้การขึ้นรถไฟจากที่มองดูเป็นเรื่องที่ยาก กลับกลายเป็นเรื่องที่ง่ายมากๆ เดินทางไปเที่ยวยังที่ต่างๆได้สบายโดยไม่มีหลงเลย
ขอขอบคุณ คุณมาซารุ พี่ดาว และคุณย่า ที่ให้การต้อนรับ ให้การดูแล และให้คำแนะนำเป็นอย่างดี ครั้งหน้ามาเที่ยวญี่ปุ่นอีก จะกลับมาพักที่บ้านคุณมาซารุแน่นอนค่ะ